Školska ustanova: OŠ Donji Kraljevec

Školska godina: 2022./2023.

Predmet: Povijest

Učiteljica: Elena Darabuš

**ELEMENTI, NAČINI I POSTUPCI VREDNOVANJA U UČENJU I POUČAVANJU POVIJESTI**

Elementi vrednovanja u učenju i poučavanju Povijesti povezani su s tehničkim konceptima te sadržajima i aktivnostima iz ishoda učenja.

**Elementi vrednovanja su:**

|  |  |
| --- | --- |
| **Činjenično znanje** | Poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije. |
| **Konceptualno znanje** | Poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja. |
| **Proceduralno znanje** | Poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti. |

**Načini i postupci vrednovanja:**

U procesu učenja i poučavanja Povijesti provode se tri pristupa vrednovanju: vrednovanje za učenje, vrednovanje kao učenje i vrednovanje naučenog.

1. **Vrednovanje za učenje (formativno vrednovanje)**

Svrha vrednovanja za učenje jest poticanje i usmjeravanje učenja pravodobnim povratnim informacijama. Provodi se sustavnim i kontinuiranim praćenjem individualnih i skupnih aktivnosti učenika, ciljanim pitanjima i razgovorom s učenicima te pisanim kontrolnim i praktičnim vježbama (npr. korištenje slijepih karata, izrada jednostavnih povijesnih karata na zadanoj podlozi, lente vremena, različitih grafičkih prikaza i mapa, popunjavanje slijepih karata, izrada osobne mape, analiza domaće zadaće i sl.). Vrednuje se formativno, odnosno opisnom povratnom informacijom, kojom se ujedno daju i prijedlozi za unapređenje učenja.

1. **Vrednovanje kao učenje (formativno vrednovanje)**

Vrednovanje kao učenje promatra se kao sastavni dio učenja, a provodi se postupcima koji obuhvaćaju samovrednovanje i samoprocjenu učenika, kao i učeničko vrednovanje i procjenu radova drugih učenika. U procesu vrednovanja kao učenja učenik procjenjuje vlastito razumijevanje i poznavanje različitih postupaka i metoda, vlastite radove i uspješnost njihova prezentiranja i drugo. Učenici mogu vrednovati učenje i rezultate ostalih učenika, posebno nakon prezentiranja različitih individualnih i skupnih radova. Vrednuje se formativno, odnosno jasnom povratnom informacijom koja pomaže učeniku u unapređenju njegova rada.

1. **Vrednovanje naučenog (sumativno vrednovanje)**

Vrednovanje naučenog provodi se najčešće nakon obrađene nastavne teme i rezultira ocjenom. Kod vrednovanja naučenog kombinira se **pisano i usmeno vrednovanje** te se primjenjuju raznovrsne tehnike i metode vrednovanja naučenog. Vrednuju se postignuća vezana uz ishode definirane predmetnim kurikulumom (od 5. do 8. razreda).

1. **Pisane provjere znanja** pišu se nakon obrađenih većih nastavnih tema, cjelina. Tijekom nastavne godine planirane su **četiri pisane provjere**, koje će biti najavljene i upisane u Razrednu knjigu najmanje četrnaest dana prije same provjere. Pisana provjera znanja **vrednuje se dvjema brojčanim ocjenama** – iz činjeničnog znanja (zadatci objektivnog tipa: kratki odgovori, višestruki izbor, povezivanje, nadopunjavanje, zaokruživanje, objašnjavanje i sl.) te iz konceptualnog znanja (snalaženje na povijesnom zemljovidu i na lenti vremena, navođenje i razlikovanje uzroka i posljedica povijesnog događaja, analiza povijesnog izvora).

|  |  |
| --- | --- |
| **Kriteriji za pisane provjere** | |
| odličan | 90 % – 100 % |
| vrlo dobar | 76 % – 89 % |
| dobar | 61 % – 75 % |
| dovoljan | 50 % – 60 % |
| nedovoljan | 0 % – 49 % |

1. **Usmena provjera znanja** provodi se kontinuirano tijekom nastavne godine. Učenici se prozivaju, u pravilu na svakom nastavnom satu, bez obveze najave. Usmena provjera traje do deset minuta po učeniku, a **vrednuje se dvjema ocjenama** (činjenično i konceptualno znanje). Svaki učenik može se sam javiti za usmeno odgovaranje te, ako je usmena provjera vremenski izvediva, učenik će biti ispitan i ocijenjen.

|  |  |
| --- | --- |
| **Kriteriji za usmeno vrednovanje naučenog** | |
| odličan | - učenik samostalno imenuje i objašnjava povijesne događaje, procese, pojmove, datume, osobe i činjenice  - učenik samostalno i točno objašnjava pojmove te ih potkrepljuje vlastitim primjerom  - učenik točno navodi uzroke i posljedice povijesnih događaja  - učenik točno i argumentirano uspoređuje i razlikuje događaje te društvene, političke i gospodarske promjene  - učenik samostalno i točno smješta događaje u povijesno vrijeme i prostor  - učenik se samostalno snalazi na povijesnoj karti  - učenik je sistematičan i točan |
| vrlo dobar | - učenik imenuje i objašnjava povijesne događaje, procese, pojmove, datume, osobe i činjenice uz minimalnu pomoć učiteljice  - učenik samostalno objašnjava pojmove te većinu potkrepljuje vlastitim primjerom  - učenik navodi uzroke i posljedice povijesnih događaja uz minimalnu pomoć učiteljice  - učenik točno uspoređuje i razlikuje većinu događaja te društvene, političke i gospodarske promjene uz minimalnu pomoć učiteljice  - učenik točno smješta događaje u povijesno vrijeme i prostor uz minimalnu pomoć učiteljice  - učenik se samostalno snalazi na povijesnoj karti |
| dobar | - učenik djelomično točno imenuje i objašnjava povijesne događaje, procese, pojmove, datume, osobe i činjenice, prepoznaje ih uz pojašnjava uz povremenu pomoć učiteljice  - učenik djelomično objašnjava pojmove te uz povremenu pomoć učiteljice  - učenik navodi uzroke i posljedice povijesnih događaja uz vođenje i povremenu pomoć učiteljice  - učenik djelomično točno opisuje i razlikuje događaje te društvene, političke i gospodarske promjene uz povremenu pomoć učiteljice  - učenik djelomično točno smješta događaje u povijesno vrijeme i prostor te uz povremenu pomoć učiteljice  - učenik se teže snalazi na povijesnoj karti te uz povremenu pomoć učiteljice  - učenik teško povezuje nastavne sadržaje bez pomoći učiteljice, navodi podatke naučene napamet, bez razumijevanja |
| dovoljan | - učenik se prisjeća povijesnih događaja, procesa, pojmova, datuma, osoba i činjenica, ali ih ne može objasniti ili ih ne objašnjava točno  - učeniku je potrebno puno dodatnih pitanja i navođenja na odgovor  - učenik teško povezuje i uspoređuje nastavne sadržaje  - učenik ne razlikuje uzroke i posljedice povijesnih događaja i/ili ih navodi samo mehanički po sjećanju  - učenik samo uz često vođenje i dodatna pitanja učiteljice navodi i razlikuje događaje te društvene, političke i gospodarske promjene  - učenik uz česta dodatna pitanja i vođenje učiteljice smješta događaje u povijesno vrijeme i prostor  - učenik se teško snalazi na povijesnoj karti, potrebno ga je usmjeravati  - učenik teško povezuje nastavne sadržaje bez pomoći učiteljice, navodi minimalan broj podataka naučenih napamet, bez razumijevanja |
| nedovoljan | - učenik ne može, ni uz pomoć učiteljice, imenovati povijesne događaje, procese, pojmove, datume, osobe i činjenice te ih ne može objasniti  - učenik ne može navesti i ne razlikuje uzroke i posljedice povijesnih događaja ni uz pomoć i vođenje učiteljice  - učenik ne može opisati događaje te društvene, političke i gospodarske promjene ni uz dodatna pitanja i vođenje učiteljice  - učenik ne povezuje i ne razumije nastavne sadržaje  - učenik ne može smjestiti događaj u povijesno vrijeme i prostor ni uz pomoć i vođenje učiteljice  - učenik se ne snalazi na povijesnoj karti ni uz pomoć i vođenje učiteljice  - učenik ne želi odgovarati ili izjavljuje da nije spreman |

**3. Vrednovanje učeničkih samostalnih radova**

Tijekom nastavne godine vrednuju se samostalni učenički radovi kao što su plakati, stripovi, ilustrirane lente vremena, PowerPoint prezentacije i izlaganje, istraživački radovi itd. Učenici su upoznati s uputama i kriterijima vrednovanja pojedine vrste rada. Učenički samostalni radovi **vrednuju se jednom ocjenom** (proceduralno znanje).

**Zaključna ocjena iz nastavnog predmeta Povijest:**

Zaključna ocjena iz nastavnoga predmeta Povijest izraz je postignute razine učenikovih kompetencija ostvarenosti odgojno-obrazovnih ishoda u nastavnome predmetu/području i rezultat ukupnoga procesa vrednovanja tijekom nastavne godine te kontinuiranog praćenja učenikova rada i napredovanja, a proizlazi iz sva tri jednakovrijedna elementa vrednovanja.

Zaključna ocjena iz nastavnoga predmeta Povijest na kraju nastavne godine ne mora proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu. Zaključnu ocjenu mogu povećati, odnosno umanjiti, oznake napredovanja u bilješkama praćenja.